Source: http://www.dreptonline.ro/legislatie/hg_781_2012_modificare_procedura_autorizare_zboruri_spatiul_aerian_national_conditiile_decolare_aterizarea_aeronave_civile.php
Timestamp: 2020-07-14 17:37:33+00:00
Document Index: 34518291

Matched Legal Cases: ['articolul 8', 'articolul 8', 'articolul 8', 'articolul 12', 'articolul 12', 'articolul 16']

HG nr. 781/2012 privind modificarea HG 912/2010 pentru aprobarea procedurii de autorizare a zborurilor in spatiul aerian national, precum si a conditiilor in care decolarea si aterizarea aeronavelor civile se pot efectua si de pe/pe alte terenuri sau suprafete de apa decat aerodromurile certificate. Hotarare nr. 781/2012
Publicat in Monitorul Oficial, Partea I nr. 600 din 21 august 2012
Hotararea Guvernului nr. 912/2010 pentru aprobarea procedurii de autorizare a zborurilor in spatiul aerian national, precum si a conditiilor in care decolarea si aterizarea aeronavelor civile se pot efectua si de pe/pe alte terenuri sau suprafete de apa decat aerodromurile certificate, publicata in Monitorul Oficial al Romaniei, Partea I, nr. 633 din 8 septembrie 2010, cu modificarile si completarile ulterioare, se modifica dupa cum urmeaza:
1. La articolul 8 alineatul (3), partea introductiva si litera a) vor avea urmatorul cuprins:
"(3) Prin exceptie de la prevederile alin. (1), avioanele cu masa maxima la decolare mai mica de 5.700 kg, elicopterele, aeronavele ultrausoare si aeronavele nemotorizate, care executa zboruri interne VFR pe timp de zi, incadrate in categoria operatiunilor aeriene civile de lucru aerian sau aviatie generala, pot ateriza pe si, respectiv, pot decola de pe un teren/o suprafata de apa, altul/alta decat un aerodrom civil certificat, in urmatoarele conditii cumulative:
a) terenul sau suprafata de apa este amplasat/a in extravilanul unei localitati;"
2. La articolul 8 alineatul (3), litera d) va avea urmatorul cuprins:
"d) restrictiile privind activitatea de zbor pe respectivul teren/respectiva suprafata de apa, care pot fi stabilite de primar in functie de interesele locuitorilor rezidenti in respectiva localitate, precum si de proprietarul sau, dupa caz, administratorul terenului/suprafetei de apa, sunt cunoscute si respectate de catre operatorul aeronavei;"
3. La articolul 8, alineatele (4)-(8) se abroga.
4. La articolul 12 alineatul (1), litera a) va avea urmatorul cuprins:
"a) efectuarea de catre aeronavele civile a zborurilor la inaltimi mai mici de 300 de metri fata de cel mai inalt obstacol fix, cu exceptia celor care executa proceduri de aterizare/decolare pe/de pe aerodromuri certificate, precum si a celor care executa, in conformitate cu reglementarile in vigoare, operatiuni de filmare aeriana sau de lucru aerian in folosul sanatatii publice si protectiei mediului in baza unei autorizari specifice emise de catre Autoritatea Aeronautica Civila Romana pentru fiecare zbor/serie de zboruri, in conditiile existentei unui aviz al primarului localitatii pe raza careia se desfasoara operatiunile aeriene respective;"
5. La articolul 12, alineatul (2) va avea urmatorul cuprins:
"(2) In afara zonelor dens populate, aeronavelor civile le sunt interzise zborurile la o inaltime mai mica de 150 metri fata de sol, cu exceptia aeronavelor care executa proceduri de aterizare/decolare pe/de pe aerodromuri certificate sau terenuri/suprafete de apa stabilite potrivit prevederilor art. 8 alin. (3), aeronavelor care executa zboruri de acrobatie sau operatiuni de lucru aerian in folosul agriculturii, silviculturii, sanatatii publice si protectiei mediului, in conditiile autorizarii de catre Autoritatea Aeronautica Civila Romana, precum si aeronavelor care executa zboruri aferente operatiunilor aeriene prevazute la art. 9 alin. (1) lit. d)."
6. La articolul 16, alineatul (3) se abroga.